**Spice Girls** on brittiläinen popyhtye. Yhtyeeseen kuuluvat Emma Bunton (Baby Spice), Melanie C. (Sporty Spice), Mel B. (Scary Spice), Victoria Beckham (ent. Adams, Posh Spice) ja Geri Halliwell (Ginger Spice). Yhtyeeseen kuului hetken aikaa myös Michelle Stephenson (Brainy Spice), joka kuitenkin lopetti ennen yhtyeen ensimmäistä levyä. Spice Girlsin albumeita on myyty yli 85 miljoonaa kappaletta.

Kun Spice Girls oli suosionsa huipulla vuonna 1998, Geri Halliwell päätti jättää yhtyeen. Yhtye jatkoi nelijäsenisenä kaksi vuotta 1999–2001, kunnes se lopulta hajosi vuoden 2001 lopussa. Kesäkuussa 2007 alkuperäiset viisi jäsentä ilmoittivat, että Spice Girls tekee paluun. Maailmanlaajuinen kiertue alkoi joulukuussa 2007. Kiertue päättyi helmikuussa 2008 Torontoon. Viimeisimmän kerran Spice Girls nähtiin musiikin parissa Lontoon olympialaisten päätöskonsertissa 12. elokuuta 2012. Tammikuussa 2013 Spice Girlsit kokoontuivat yhteen esittelemään maailmalle musikaalinsa *Viva Forever!.*

Ura
---

Yhtye koottiin alun perin vuonna 1994 lehti-ilmoituksen perusteella. Alun perin yhtye toimi nimellä The Touch ja siihen kuuluivat Melanie Brown, Michelle Stephenson, Melanie Laccohee (hänet korvasi Victoria Beckham), Lianne Morgan (hänet korvasi Melanie Chisholm), Suzanne Tinker (hänet korvasi Geri Halliwell) ja Abigail Kis (hänet korvasi Emma Bunton). The Touch vaihtoi nimensä Spice Girlsiksi vuonna 1996 samalla, kun manageriksi vaihtui Simon Fuller. Take That oli hajonnut, ja markkinoilla kaivattiin yhtyettä, joka pystyisi täyttämään sen paikan. Spice Girls toimi pienen hetken kuusihenkisenä ennen yhtyeen pinnalle nousua. Myöhemmin samana vuonna Michelle Stephenson poistui yhtyeestä juuri ennen kuin Spice Girlsistä tuli kuuluisa. Michelle lähti yhtyeestä, koska hänen äitinsä sairastui syöpään ja hänellä ei ollut aikaa yhtyeelle. Stephenson ei myöskään mielestään päässyt mukaan kokoonpanoon ja yhtyeen musiikkigenre ei vastannut hänen musiikkimakuaan. Michelle on kuitenkin mukana *Spice Girls the Raw* -dokumentissa kertomassa ajoistaan yhtyeessä.

### Menestys

Spice Girls solmi levytyssopimuksen Virgin Recordsin kanssa ja tuli kuuluisaksi ensimmäisellä singlellään "Wannabe" vuonna 1996. Single pysyi listaykkösenä kymmenen viikkoa. Menestystä jatkoi myös ("Say You'll Be There", "2 become 1" ja ("Who Do You Think You Are"), ja ne nousivat Britannian sekä Yhdysvaltojen levylistojen kärkeen. Myös seuraava albumi *Spiceworld* (1997) pääsi Britannian listojen ensimmäiseksi ja Yhdysvalloissa toiseksi. Kaikki levyltä julkaistut singlet ("Spice Up Your Life", "Too Much", "Stop" ja "Viva Forever") olivat menestyksiä Britanniassa, mutta ainoastaan "Viva Forever" ja "Spice Up Your Life" saavuttivat ykköspaikan Yhdysvalloissa muiden päästessä ainoastaan top 10 -listalle. Yhtyeen tunnuslauseeksi tuli usein toisteltu huudahdus "Girl power!". Spice Girlsin kaikki singlet nousivat ykkösiksi, kunnes "Stop" jäi listan kakkoseksi. Kaikki seuraavat singlet pääsivät kuitenkin brittien singlelistan ykköspaikalle. Viimeisimmäksi listaykköseksi ja singleksi jäi *Forever*-levyltä otettu "Holler" ja "Let Love Lead The Way". Sekä *Greatest Hits* -albumilta otettu "Headlines (Friendship Never Ends)".

Vuonna 1998 Spice Girls kutistui nelihenkiseksi, kun Geri Halliwell ilmoitti eroavansa yhtyeestä toukokuun lopussa. Spice Girlsin viimeiseksi alkuperäiskokoonpanossa tehdyksi esiintymiseksi jäi vuoden 1998 maailmankiertueen Helsingissä pidetty konsertti. Seuraava ja viimeinen albumi *Forever* (2000) myi hyvin Britanniassa (2. sija) mutta jäi 39. sijalle Yhdysvalloissa. *Forever* jäi selvästi aiempien levyjen myyntiluvuista, mutta sitä myytiin silti kaksi miljoonaa.

### Oheistuotteet

Yhtyeen elämästä tehtiin oheistuotteena fiktiivinen elokuva *Spice World – The Movie* ja tietokonepeli. Samoihin aikoihin markkinoille ilmestyivät Spice Girls -nuket. Myös muuta oheismateriaalia kuten koulutarvikkeita, paitoja, kelloja, tikkareita, kirjoja ja jopa Polaroid-kamera julkaistiin. Myös keräiltäviä valokuvia sekä tarroja tuli myyntiin. Geri Halliwell kertoo omaelämäkerrassaan *If only**lähde tarkemmin?* yhtyeen halunneen kunnon markkinointia, mutta myöntää, että oheistuotteistuksessa mentiin ehkä hiukan yli.

### Albumit

Victoria Beckham (Posh Spice).
Geri Halliwel.

| Albumin tiedot |
| --- |
| ***Spice**** Tyyppi: Studioalbumi
* Julkaistu: 4. marraskuuta 1996
* Listasijoituksia: **1.** USA, **1.** CAN, **1.** UK, **1.** NZ, **1.** AUT, **1.** FRA
* Singlet: *Wannabe*, *Say You'll Be There*, *2 Become 1*, *Mama*, *Who Do You Think You Are?*
* Myynti UK: 10 miljoonaa kappaletta
* Myynti maailmanlaajuisesti: 30 miljoonaa kappaletta
 |
| ***Spiceworld**** Tyyppi: Studioalbumi
* Julkaistu: 4. marraskuuta 1997
* Listasijoituksia: **1.** USA, **1.** CAN, **1.** UK, **1.** AUS, **1.** GER, 2. FRA
* Singlet: *Spice Up Your Life*, *Too Much*, *Stop*, *Viva Forever*
* Myynti UK: 6 miljoonaa kappaletta
* Myynti maailmanlaajuisesti: 20 miljoonaa kappaletta
 |
| ***Forever**** Listasijoituksia: 39. USA, 2. CAN, 2. UK, **1.** BRA, 6. GER, 2. FRA
* Singlet: *Holler*, *Let Love Lead The Way*, *Goodbye*
* Myynti maailmanlaajuisesti: 10 miljoonaa kappaletta*lähde?*
 |
| ***Greatest Hits**** Tyyppi: kokoelmalevy
* Julkaistu: 12. marraskuuta 2007
* Listasijoituksia: **1.** AUS, 2. UK, 9. IRE, 11. CAN,
* Singlet: *Headlines (Friendship Never Ends)*
* Myynti maailmanlaajuisesti: 2,5 miljoonaa kappaletta*lähde?*
 |
|

### Singlet

* Wannabe (1996)
* Say You'll Be There (1996)
* 2 Become 1 (1996)
* Mama (1997)
* Who Do You Think You Are (1997)
* Spice Up Your Life (1997)
* Too Much (1997)
* Stop (1998)
* Viva Forever (1998)
* Goodbye (1999)
* Holler (2000)
* Let Love Lead The Way (2000)
* Headlines (Friendship Never Ends) (2007)

### Elokuvat

| Elokuvan tiedot |
| --- |
| ***Spice World**** Kesto: 90 min
* Julkaistu: 26. joulukuuta 1997, Dvd:lle 19.11.2007
* Ohjaaja: Bob Spiers
* Tuottajat: Uri Fruchtmann, Mark L. Rosen, Barnaby Thompson
* Tulot: 75 miljoonaa *lähde?*
 |
|

Kiertueet
---------

* The Spice Girls (1996 – The World Tour)
* Spiceworld Tour (1998)
* Christmas In Spiceworld (1999)
* The Return of the Spice Girls (2007/2008)
* Spice World UK Tour (2019)

Spice Girlsin jälkeen
---------------------

Emma Bunton julkaisi joulukuussa 2006 uuden albumin *Life In Mono*, joka ei kuitenkaan pärjännyt listoilla yhtä hyvin kuin levyn ensimmäinen single, "Downtown", joka meni suoraan brittilistan sijalle 3. Albumi debytoi sen sijaan sijalla 65. Emma julkaisi Britanniassa toisen singlensä "All I Need To Know" helmikuussa 2007.

Geri Halliwell toimii YK:n hyvän tahdon lähettiläänä. Hänen ensimmäinen levynsä *Schizophonic* menestyi hyvin, ja sen tunnetuimmaksi kappaleeksi nousi ensimmäinen single "Look at me". Seuraava levy *Scream if you wanna go faster* menestyi sekin kohtalaisesti, ja suurimmaksi menestykseksi tuli coverversio kappaleesta "It's Raining Men". Kolmas levy *Passion* epäonnistui, mutta siltä kuultiin Suomessakin menestynyt kappale, "Ride It".

Victoria Beckham on naimisissa jalkapalloilija David Beckhamin kanssa. Britanniassa pari tunnetaan lyhyesti nimellä *Posh & Becks*. Victoriasta on tullut hyvin menestynyt muotisuunnittelija.

Melanie C on jatkanut soolouraansa. Hänen ensimmäisen soololevynsä *Northern Star* ilmestyi jo Spice Girlsin aikana, ja levyn menestyksiin kuuluivat "Northern Star" sekä TLC:n Lisa "Left-Eye" Lopesin kanssa tehty kappale "Never be the same again". Vuonna 2003 julkaistu *Reason*-albumi epäonnistui Melin yrittäessä siirtyä rocktyyliin. Yhteistyö levy-yhtiön kanssa päättyi, ja Melaniella on oma levy-yhtiö Red Girl Records, jonka kautta hän julkaisee levynsä. *Beautiful Intentions* julkaistiin vuonna 2005, ja menestys oli kohtalainen Euroopassa. Neljäs soololevy *This Time* on ilmestynyt. Sen ensimmäiset singlet olivat "I Want Candy" ja "The Moment You Believe". Vuonna 2011 Melanie C teki uuden albumin nimeltä *The Sea*. Tunnetuimmat kappaleet olivat "Think About It" ja "Rock Me". Vuonna 2012 Melanie C teki uuden albumin nimeltä *Stages*. Tällä levyllä kuullaan yksi duo -kappale, jossa Melanie C laulaa yhdessä entisen/nykyisen yhtyekaverinsa Emma Buntonin kanssa ja he esittävät kappaleen nimeltä "I Know Him So Well".

Michelle Stephenson tekee töitä tv-juontajana, sekä on tehnyt tv-sarjan Maltalla nimeltä *Wild Games*. Tämän jälkeen hän on kirjoittanut lauluja yhdessä Ben Hackettin ja Mike Edwardsin kanssa. Hän on ollut taustalaulajana Ricky Martinille and Julio Iglesiasille. Sekä julkaissut kuusi singleä vuonna 2003 ja nimeltään ne ovat "In Control", "Fall Over", "Hey Sugar", "Dirty Music", "Boom, Boom" ja "Happens for a Reason"

Eron jälkeiset esiintymiset
---------------------------

Lontoon olympialaisten päättäjäisissä 2012.

Kaikkien viiden jäsenen palaamisesta yhteen Live 8 -konserttia varten oli suunnitelmia vuonna 2006, mutta koska Melanie Brown ei päässyt paikalle työkiireiden vuoksi, konsertti ei toteutunut.

Kesäkuussa 2007 yhtyeen jäsenet kertoivat julkaisevansa loppuvuodesta 2007 uuden singlen ja kokoelma-albumin. The Return of The Spice Girls Tour oli menestys. Konsertissa yhtye esitti kaikki menestyneimmät kappaleensa, sekä uuden "Headlines"-kappaleen. Sen lisäksi oli luvassa 11 keikan mittainen maailmankiertue Amerikassa, Euroopassa, Afrikassa ja Aasiassa. Ison-Britannian ja Amerikan kiertueaikataulujen pituudesta johtuen Spice Girls ilmoitti 1. helmikuuta 2008, että viimeinen konsertti järjestettäisiin 26. helmikuuta Torontossa. Tämä tarkoitti sitä, että Etelä-Amerikan, Aasian, Australian ja Afrikan kiertueajat peruttiin.

12. elokuuta 2012 The Spice Girls teki uuden paluun Lontoon olympialaisten päättäjäiskonsertissa. He saapuivat stadionin lavalle perinteisillä takseilla, joihin kiinnitetyt led-valot loistivat jokaisen Spice Girlin tavaramerkkikuvioissa – Posh: kimalteleva musta, Sporty: ralliraidat, Scary: leopardikuvio, Baby: vaaleanpunainen ja Ginger: Ison-Britannian lippu. Yhtye esitti kaksi kaikkien aikojen suosituinta Spice Girls kappalettaan: ("Wannabe") ja ("Spice Up Your Life").

Mel B. paljasti yhtyeen esiintyvän prinssi Harryn ja Meghan Marklen häissä 19. toukokuuta 2018 Lontoossa.

Spice Girls julkisti marraskuussa 2018 tekevänsä paluun esiintymislavoille vuoden 2019 keväällä. He esiintyvät toukokuun 25. alkavalla kiertueella kvartettina, ilman Victoria Beckhamia. Kiertue käsittää 13 konserttia Isossa-Britanniassa ja huipentuu kesäkuussa Wembleyllä Lontoossa.

Lähteet
-------

* 

### Viitteet

1. ↑  , Sunday Mirror 4.3.2001
2. ↑  My fights with Mel C, by Mel B: Scary spice admits pair had a 'few punch-ups' during their heyday, Daily Mail 1.12.2014
3. ↑
4. ↑  Mäki-Kihniä, Nina: Spice Girls -fanius – tyttöyden tekoja, vapautta, vastarintaa *Tietysti.fi*. Viitattu 1.3.2015. [vanhentunut linkki]
5. ↑  Dufva, Lotta: Girl Power 4-ever! (arkistoitu versio) *Sylvi.fi*.  4.12.2014.  Arkistoitu 2.4.2015. Viitattu 1.3.2015.
6. ↑  Hämäläinen, Juho: Spice Girlsien viimeinen haastattelu (Julkaistu *Keskisuomalaisen* nuorisoliite *Sykkeessä* elokuussa 1998) *saunalahti.fi*. Viitattu 1.3.2015.
7. ↑  Robert C. Sickels (päätoim.): 100 Entertainers Who Changed America: An Encyclopedia of Pop Culture (ensialbumin levymyynti mainittu kirjan sivulla 206 Simon Fullerista, Spice Girls -yhtyeen managerista kertovassa tekstissä) *books.google.cl*. Viitattu 12.12.2015. (englanniksi)
8. ↑  Steve Smith: Steve Smith: Spice Girls to reunite; Van Halen working on new project  23.4.2014. sgvtribune.com. Viitattu 12.12.2015. (englanniksi)
9. ↑  Spice Girls 'dropped' from Live Aid follow-up  31.5.2005. dailymail.co.uk. Viitattu 12.12.2015. (englanniksi)
10. ↑  Spice Girls LLP *Spice Girls LLP*.  1.4.2008. Spice Girls.  Arkistoitu 25.2.2008.
11. ↑  Spice Girls sai kutsun prinssi Harryn ja Meghanin kuninkaallisiin häihin - yhtye esiintyy hääjuhlassa *iltalehti.fi*. Viitattu 27.2.2018.
12. ↑  Nyt se on varmaa! Spice Girls tekee paluun - mutta yksi on joukosta poissa *iltalehti.fi*. Viitattu 6.11.2018.
13. ↑  Mikko Juuti: Fanit kävelivät ulos Spice Girlsin ensimmäiseltä paluukeikalta – yleisö syyttää ääniteknikkoja: "Jotain on pielessä, jos ei tiedä mikä biisi on menossa" *Ilta-Sanomat*.  25.5.2019. Viitattu 26.5.2019.

Kirjallisuutta
--------------

* Kelly, Fergus: *Spice Girls: Meidän tarinamme*. (All Things Spice: The Complete, Unofficial Story of the Spice Girls, 1997.) Suomentaneet Ulla Selkälä & Ilkka Äärelä. Helsinki: WSOY, 1998. ISBN 951-0-22677-7.
* Saarikoski, Helena: *Nuoren naisellisuuden koreografioita. Spice Girls -fanit tyttöyden tekijöinä*. Helsinki: Suomalaisen kirjallisuuden seura, 2009. ISBN 978-952-222-108-7.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Spice Girls**.
* Thespicegirls.com. (englanniksi)
* Spice Girls ja minispaissarit. Ylen Elävä arkisto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Chile
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* SNAC
* IdRef

 |

 |